המוח עצמו, שנרקב מעט ממנו, או שנתמעך והקרום קיים – כשרה. ואם נשפך כמים או כדונג – טריפה. ואם נמצאו מים בתוך הקרוםונחסר מהמוח כשיעור המים": אם המוח מקיף המים סביב שלא היו מגולים כלל אפילו לקרום – כשרה, ואם לאו: טריפה. והוא הדין אם היו המים מונחים בתוך שלחופית <i>(פירוש כעין כיס)</i> קטנה שאם היה המוח מקיפה שלא היתה מגולה אפילו לקרום – כשרה, ואם לאו : טריפה. <i>הגה: וכן אם השלחופית מונחת בין הקרום והגולגולת – טריפה. היה ספק אם היה מכוסה במוח או לא – טריפה. על כן יש ליזהר כשפותחין את הראש שיפתחוהו בדרך שיוכל לראות אם המוח מקיף אם ימצאו שם מים או לו (מקיף). ומכל מקום אין צריך לבדוק אחר זה דסמכינן ארובא. ויכול להשליך הראש או למכרו לגוי בלא פתיחה.</i>